Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 687

6. évfolyam Témakörök A KAMRA ÉS A GAZDASÁGI ÉPÜLETEK (2 óra) A kamra a parasztcsalád legféltettebb helyisége, ahol az éves élelem (liszt, zsír, szalonna, gyümölcs, kukorica, méz, dió stb.) mellett a legfontosabb kézi szerszámokat, eszközöket (favilla, sarló, gereben, tiloló, teknõ, taliga) tárolták. A gazdasági udvar épületei közé tartozott a csûr, a góré, a pajta, amelyekben a nagyobb mezõgazdasági eszközöket (eke, borona, henger, rosta, cséplõgép, szekér) tartották. Az állattartás épületei (ketrecek, ólak, istállók) a haszon- és igásállatok helye volt. Az állatok száma jelezte a paraszti család anyagi helyzetét. A PARASZTI MUNKA ÉVES RENDJE (3 óra) A földhöz kötõdõ gazdasági év tavasztól õszig tartott, azaz a szántástól, a vetéstõl az aratásig, a betakarításig. Az egyes gazdasági tevékenységekhez jeles napok kapcsolódnak. Ilyen például az aratáshoz kapcsolódó Péter-Pál, az állatok kihajtásához kapcsolódó Szent György, a behajtáshoz kapcsolódó Szent Márton napja. A férfi és a nõi munkák szétválasztása, az egyes munkafázisok összekapcsolása a szórakozással, mint a kukoricahántás, a tollfosztás, a dohány vagy kenderfeldolgozás, a betakarítás utáni munkákat jellemezte. Például a tollfosztás kifejezetten a hosszú, téli esték munkája, illetve szórakozása volt. A szomszédok, rokonok egymás házához mentek. Népdalok éneklése, történetek mesélése közben dolgoztak – fosztották az egész évben összegyûjtött tollat, s természetesen ettek-ittak, szórakoztak. Ebben a munkában is tudtak segíteni a gyermekek, vagy ha nem, akkor élményt adott a késõ éjszakába nyúló játék lehetõsége, a mesék hallgatása, a közös éneklés. A gazdálkodás összefüggött a természet ismeretével, különösen az idõjáráshoz, a jeles naptári napokhoz kötõdõ mezõgazdasági folyamatokkal. A megfigyelések, az idõjóslások hozzátartoztak a paraszti élet mindennapjaihoz. A MUNKAALKALMAKHOZ KAPCSOLÓDÓ SZOKÁSOK (3 óra) A gazdálkodás õsi szokásai közé tartozott a terméshozammal járó öröm, ami ünneppé alakult át. Ilyenek a szüreti mulatságok, az aratóünnepek, a pásztorünnepek, a búzaszentelés, a gyümölcsoltó egyházi ünnep, a kenyér ünnepe, s az ezekkel járó mondókák, énekek, táncok, szokások. A FALU KÖZÖSSÉGE (2 óra) A falu a paraszti világ legnagyobb összetartó ereje. A faluközösség egymásra utalt munkaalkalmai – egymás segítése, a termés és az állatszaporulat növelése – legtöbbször csak egymás támogatásával valósulhatott meg. A kalákamunka (házépítés, szüret, aratás, tollfosztás, disznóölés, kukoricafosztás) a falu életképességét jelentette. Külön szerepe volt a fonónak, ahol a munkával a szórakozás, a párválasztás, a játékok, szokások is együtt jártak. TÁRSADALMI KAPCSOLATOK A FALUN BELÜL (2 óra) A faluban a legerõsebb kötelék a család. A családon kívüli kapcsolatok kialakulása összefügg a születéssel, házassággal, vallási eseményekkel, barátsággal. Komák, keresztszülõk, bérmakeresztszülõk, nászok, sógorok. Az ezekkel járó feladatok, kötelezettségek az egyén életét végigkísérik a születéstõl a halálig. A közös tevékenységek – a leány- és legényavatás, a párválasztás – a falu idõsebb férfiait és asszonyait különbözõ tisztségekkel, feladatokkal látták el. AZ EMBERI ÉLET FORDULÓIHOZ KAPCSOLÓDÓ SZOKÁSOK (2 óra) A születéshez és a keresztelõhöz kapcsolódó szokások és hiedelmek. A házasságkötés szokásai a lánykéréstõl és a legénybúcsútól kezdve a vendégek meghívásán és a lakodalmas szokásokon keresztül, a võfély és a násznagy szerepéig számos érdekességgel ismerkedhetnek meg a tanulók. (Szerencsés eset, ha alkalom adódik egy-egy tanuló számára, hogy részt vehet egy falusi lakodalmon.) A temetés, attól függõen, hogy faluban vagy városban történik, egyházi vagy polgári szertartás szerint zajlik, sokféle lehet. HÚSVÉTI ÜNNEPKÖR (2 óra) A húsvét a Biblia ószövetségi és újszövetségi elemeibõl eredendõen számos hagyományt olvaszt magába. A húsvéti ünnepkörhöz kötõdik talán a legtöbb falusi szokás, mint amilyenek a virágvasárnap, a villõzés, a zöldágjárás, a tojásfestés, a locsolás, a komatál küldése, a köszöntõ versek. A PÜNKÖSDI ÜNNEPKÖR ÉS A NYÁRI NAPFORDULÓ (2 óra) A szokások tájanként változnak, ezekbõl szabadon fel lehet dolgozni egy-egy témát. Pünkösdi királyság, pünkösdölés, „hesspávázás”. A májusfaállítás szokása. Szent Iván napja a nyári napfordulót eleveníti fel. Az ünnepkör énekei közül ismerjenek meg egy kiválasztott éneket a gyerekek! Tanulói tevékenység A tanulók a foglalkozások során ismerkedjenek meg a parasztgazdaságok lakóházon kívüli épületeivel! Az ismerkedés történhet – városi gyerekek számára – falun, illetve az ország valamelyik skanzenében. Fotók, rajzok, leírások készítése, szakkönyvek, prospektusok tanulmányozása révén hasonlítsuk össze a száz évvel ezelõtti épületeket a mai hasonló célokat szolgáló épületekkel! Az összevetés során térünk ki az épületek funkcióira, illetve az építõanyagokra. Jó lehetõséget nyújt a régi és a mai világ összevetése a paraszti munka, illetve ritmusa a mai munkavégzéssel és annak ritmusával. Térjünk ki a téma megbeszélésekor a munkanélküliség, a bérezés, a sztrájk fogalmára. Hogyan volt ez régen és hogyan van ma? Vizsgáljuk meg a nõi és a férfimunkák közötti eltéréseket! Vitassuk meg, hogy a család szempontjából melyik nõi szerep a természetesebb! A régi, amikor az anya otthon maradt, vagy a mai, amikor õ is egész nap a munkahelyén dolgozik. A tanulók nevelésében nagy szerepet játszik, amikor a természet szeretetére, ismeretére tanítjuk õket. Nagyon fontos lenne, hogy a gyereke ismerjék meg a leggyakrabban elõforduló fák, virágok, gabonafélék, zöldségek, illetve házi és vadon élõ állatok nevét. Ez történhet úgy is, hogy minden tanuló feldolgoz – szorgalmi munkával – egy-egy növényt és állatot. Az osztályközösségekkel játsszunk el egy adott kalákamunkát, s beszéljük meg annak összetartó erejét! Létezik-e ma ez a fajta összefogás? Érvényes-e a kaláka a mai faluközösségben? A kalákamunka tárgyalásakor emeljük ki a pénz szerepét. A család szerepe régen és ma. Hasonlítsuk össze a nagycsalád és a mai családszerkezet életét! Melyik természetesebb, a gyerek fejlõdésére nézve elõnyösebb családszerkezet? A régi nagycsalád, vagy a mai család? Vélemények ütköztetése. Milyen eltérés tapasztalható az élet nagy fordulópontjai tekintetében a régi és a mai, illetve a mai nagyvárosi és falusi családi események között? Soroljunk fel példákat, illetve mondják el véleményeiket azok a tanulók, akik már vettek részt az említett családi események valamelyikén! Fordítsunk kiemelt figyelmet a húsvéti ünnepkör, kiemelten a húsvét és a pünkösd jelentésére, jelentõségére! Próbáljuk elérni a közös tevékenység révén, hogy a tanulók számára a húsvét ne csak a vásárlás és az étkezés eseménye legyen! A húsvét a kereszténység legnagyobb ünnepe. Érdemes néhány gondolat erejéig kitérni arra, hogy Európában és Magyarországon miért vonják ezt sokat kétségbe! A húsvét és a pünkösd tanulását idõzítsük arra az tavaszi idõszakra, amikor az valóban van, s így „élõben” foglalkozhatunk a témával. A továbbhaladás feltételei A 12 éves gyereknek fel kell ismernie a népmûvészeti tárgyakat és motívumokat, a naptári év legfontosabb népszokásait. A szokások közül kiemelkednek a húsvéti és a karácsonyi ünnepekhez kötõdõ népszokások, amelyeket egy dramatikus játék keretében ismerhetnek meg a tanulók. A paraszti kultúra megértéséhez a régi paraszti háztartás, a használati tárgyak, a gazdasági épületek ismeretén keresztül vezet az út. A paraszti munka éves rendjének a városi kultúrától, munkarendtõl való eltérését ismernie kell a 6. évfolyam végén. Erre szükség van azért is, hogy a tanulók érzékelhessék a paraszti társadalom hatását az általános társadalmi változásokra vonatkozóan. A hatás azonban kölcsönös, hiszen a modern polgári vonások egyre inkább felfedezhetõk a még létezõ paraszti társadalomban. A megismeréshez elengedhetetlen a néprajzi kézikönyvek, kiadványok, múzeumok anyaga, fotók, filmek, egyéb források ismerete. Legyen képes a tanuló arra, hogy a múlt értékeit, társadalmi folyamatait hasonlítsa össze a jelen hasonló értékeivel, társadalmi folyamataival! B VÁLTOZAT Alapelvek, célok A B-modul alapvetõ célja ugyanaz, mint az A-modulé, tehát a néphagyományok, a magyar népi kultúra megismertetése. A különbség a megközelítés módjában, a súlyponti elemek kiválasztásában fedezhetõ fel. A 10–12 éves korosztály életkori sajátosságainak megfelelõen ismerje meg lakóhelye néphagyományait, nyelvjárását, földrajzi, történelmi, néprajzi értékeit! A következõ lépésben a régió életét, hagyományait kutatva hasonlítsa össze a lakóhelyi tapasztalataival! A lehetõségeket és az idõkeretet figyelembe véve ismerkedjünk meg a még nagyobb tájegységgel, végsõ soron az egész magyar nyelvterülettel! A tanulmányok, illetve a gyûjtõmunka során fedezze fel a tanuló a hagyományokon alapuló kultúra erõs fonalát, mely összeköt a múlttal, s a jövõbe vezet! A felhalmozódott tapasztalat választ ad napjaink legfontosabb kérdéseire, még akkor is, ha úgy tûnik, rohanó korunk szakított a múlttal. A nyelv, a hagyományok rendszere, nemzeti értékeink megtartó ereje átível a múló, torz divathullámokon. A szûkebb és tágabb szülõföld ismerete, tárgyi, történelmi, vallási emlékeink tudatunkba építése ösztönzõ erõvel hat az igazi értékek átmentésére. Éves óraszám

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes